
Capitolul 1 


Şeriful comitatului James Shelton îi descoperise pe cei patru 
tâlhari mascaţi care prädaserä diligenta şi îi împuşcase cu 
sânge rece. Cei 25000 de dolari pe care i-a găsit la aceştia 
voia să-i păstreze pentru sine. Dar planul său de-a fugi cu 
prada şi cu frumoasa nevastă a directorului de bancă nu se 
realizase. Şi asta doar din culpa mea. 

Purtam întreaga vină pentru asta. Numele meu este Bill 
Logan şi lucrez ca U.S. MARSHALL pe lângă Curtea 
Districtuală a Texasului de Nord. Da, sunt şerif federal, dar 
ăsta nu-i un motiv de-a mă umfla în pene. Shelton era închis 
deja în temnita Curţii de Justiţie din Amarillo, dar cu toate 
astea misiunea mea n-o puteam considera îndeplinită. Trebuia 
să mai stabilesc cine trădase momentul transportului banilor 
către banca din orăşelul Canadian, celor patru bandiți mascaţi 
şi care au prădat şi ucis cu sânge rece doi oameni. Pe vizitiul 
şi însoţitorul său care au fost împuşcaţi pe loc. Am vorbit cu 
judecătorul Jerome F. Humphrey şi am fost împreună de acord 
că doar doi oameni o puteau face, Charley Wingard, 
bancherul, sau Lane Rodgers, casierul sau. 

Numai aceştia doi, cu excepţia serifului mai ştiuseră de 
transport. Pe lângă factorii responsabili din Amarillo, fireşte. 

Dar directorul Băncii Texasului şi primul său casier erau 
deasupra oricăror bănuieli, la fel şi şeful Well Fargo, care nu 


avusese nimic de obiectat ca banii să fie transportaţi cu 
diligenţa. Judecătorul şi cu mine am fost unanimi în a 
recunoaşte că acel care a trădat bandiţilor transportul banilor 
trebuie să fie tras la răspundere. 

Şi prin urmare iată-mă din nou pe drumul către oraşul 
Canadian... 

Diavolul s-a pornit din nou să dea cu zarul... 

Era de către seară când în sfârşit am ajuns în orăşelul 
Canadian de la graniţa de nord a Texasului. Luasem 
poştalionul care pleca din Amarillo până la Pampa şi de-acolo 
înspre Red Deer Creek. Soarele scăpătase în dosul dealurilor, 
vopsind cerul în roşu, iar lumina crepusculului arunca deja 
umbre purpurii peste câmpie, dindărătul unei scame de nori 
purpurii şi aceştia. 

In oraş se instalase liniştea şi calmul. 

Din coşurile caselor ieşea fumul, dovadă că femeile 
pregăteau cina familiei. In ateliere se încetase activitatea, iar 
puţinele magazine care existau în oraş fuseseră închise. Pe 
şosea sau trotuare de-abia dacă se mai vedea cineva. 

Grajdul cu animale de închiriat mai rămăsese încă deschis. 
Aici domnea semiobscuritatea; odată cu pogorârea serii, 
mirosul de paie, fân, şi balegă de animale, preponderent de 
cai şi vite îmi zgândărea în mod neplăcut nările. În colţul 
grajdului păianjenii îşi croiau plasele lor. Caii nechezau sau 
dădeau din nervosi. Prin câteva crăpături practicate în pereţii 
de lemn mai penetrau ultimele raze de soare împurpurate 
care proiectau desene ciudate pe pământul bătătorit de 
nenumărate copite, în timp ce particule minuscule de praf 
dansau în subtirele raze de lumină. 

— Hallo, marshall! 

Jorge Garrett apăru dintr-o boxă cu o perie de tesalat în 
mâna dreaptă. 

— Bună ziua, Jorge. Totul este în ordine? 

— In oraş s-a reinstalat ordinea şi liniştea. Dumneata ai 
reuşit să faci destulă vâlvă atunci când ne-ai vizitat ultima 
oară. 


— Problema aia veche este rezolvată, i-am dat eu a înţelege 
grăjdarului înmânându-i dârlogii. 

Acesta mă privi întrebător, ca şi când ar fi căutat să citească 
pe faţa mea un răspuns la problemele care-l frământau. 

— James Shelton n-a fost omul care le-a vândut pontul 
banditilor cu transportul banilor. El a încercat doar să-şi 
însuşească acei 25000 de dolari, după ce a descoperit 
ascunzätoarea banditilor şi i-a împuşcat. 

— Concluzia asta este definitivă? mă întrebă Jorge Garrett. 

Am dat din cap. 

— În ceea ce-l priveşte pe Shelton e valabil proverbul. 
Oportunitatea ivită l-a transformat într-un hoţ. Cel care a 
trădat este un altul, şi pentru a-l afla am sosit din nou în 
Canadian. 

— În urmă cu câteva zile Jane Wingard a părăsit oraşul. 
Charly Wingard i-a dat papucii după ce aceasta fusese cât pe- 
aici să fugă cu şeriful, veste care a făcut furori în tot oraşul. I- 
a profetit că va plăti şi se va căii pentru asta. 

— Aşadar l-a ameninţat? 

— Chiar aşa. Este o neruşinare, nu-i aşa? În loc să-şi regrete 
greşeala a preluat ea ofensiva. Ea a fost de părere că Charly 
Wingard se va căii amarnic pentru faptul ca a alungat-o ca pe- 
o pisică pribeagă. 

— Înainte de-a veni încoace am mai schimbat câteva vorbe cu 
James Shelton, l-am informat eu. El a fost omul care mi-a lăsat 
în camera de hotel scrisoarea de ameninţare şi tot el a fost 
acela care mi-a împuşcat calul de sub mine. Cine a fost însă 
omul care a trădat bandiţilor ştirea despre transportul 
banditilor nu are habar. 

— Este un secret pe care-l ştiau doar trei oameni, murmură 
grăjdarul. Dacă este exclus James Shelton cercetările trebuie 
acum să-i vizeze pe cei doi rămaşi, Charley Wingard şi Lane 
Rodgers. 

— Aşa este. Cu cei doi va trebui să stau mai îndelung de 
vorbă, am spus eu, după care am dat jos coburii şeii, mi i-am 
aruncat pe umăr, am scos Winchesterul din apărătoare şi am 
părăsit grajdul. 


Capitolul II 


ÎN DIMINEAŢA ZILEI URMĂTOARE am intrat în clădirea 
băncii. Lane Rodgers era prezent la ghişeu. Acesta mă fixă cu 
o privire uimită ca şi cum ar fi zărit un extraterestru, slobozi 
aerul pe nas, exclamând îngrozit: 

— Dumneata! 

De ce apariţia mea la bancă îl speriase atât de tare nu-mi 
era deloc clar. 

— Te-am speriat, cumva? am spus fără să-l slăbesc din 
privire. 

Nervos omul îşi umezi buzele cu limba, privirea sa rătăci 
încolo şi încoace, pentru a murmura în cele din urmă: 

— Păi, eu... eu am crezut că afacerea este încheiată devreme 
ce şeriful comitatului a fost arestat, marshall. La bancă 
situaţia este tensionată. După ce şeful meu a aflat că nevasta 
l-a înşelat acesta este ca un butoi cu pulbere ce poate exploda 
în orice moment. 

Funcţionarul începu să-şi frământe mâinile, nedumerirea şi 
consternarea putându-i-se citi desluşit pe faţa sa răvăşită. 

— Mister Wingard mă suspectează că nu am fost suficient de 
discret. Numai că eu... eu... 


Rodgers se întrerupse imediat, în momentul când uşa de la 
biroul directorului de bancă se dădu brusc la o parte iar 
Charley Wingard năvăli în hol, după care de pe buzele sale se 
prăbuşiră ca un potop cuvintele: 

— M-am gândit încă odată mai profund Rodgers! Numai 
dumneata puteai sa... 

Când dădu ochii cu mine se întrerupse brusc de parcă s-ar fi 
ciocnit cu fruntea de un perete, pupilele ochilor săi se lărgiră, 
şi după ce procesă ceea ce văzuse îi scăpară următoare 
cuvinte: 

— Un mesager din Amarillo m-a informat ieri că Shelton a 
depus mărturie, că nu el a fost omul care a trădat informaţia 
despre transportul banilor. Aşadar mai rămâne doar Rodgers 
în discuţie. Tocmai voiam să-i aduc la cunoştinţă că este 
concediat. 

Dinspre partea lui Lane Rodgers se auzi ceva ce semăna a 
respiraţie precipitată secondat de un geamăt înăbuşit pe 
jumătate. 

— Asta te exclude pe dumneata cu totul din rândul 
suspectilor, mister Wingard! am constatat eu sec. 

Acesta se uită la mine ca şi cum n-ar fi priceput fraza, sau aş 
fi spus o imensă prostie. În cele din urmă o umbră de 
înţelegere apăru pe faţa sa cărnoasă, iar în ochi îi scăpărară 
luminite răutăcioase în momentul când îmi replică: 

— Ai luat serios în considerare ipoteza că aş fi lucrat 
împreună cu bandiții şi ucigaşii, marshall? 

Am ridicat din umeri şi am spus: 

— Sunt un reprezentant al legii şi în cazul unei afaceri 
nelămurite până la capăt sunt silit să iau în considerare toate 
ipotezele şi să fac cercetări în toate direcţiile. Dumneata, 
Lane Rodgers şi şeriful, stiati despre acest transport. Şeriful a 
fost exclus, deci mai rămân numai doi bănuiţi, dumneata şi 
mister Rodgers. 

— Dar ipoteza că Shelton minte pentru a-şi scoate capul din 
ştreang, ai luat-o în considerare, marshall? mârâi Wingard. 

— Sunt convins că spune adevărul, l-am contracarat eu. 
Povestea pe care a spus-o este plauzibilă. Chiar dumneata 
dăunăzi  considerai ca declarația acestuia corespunde 
adevărului. Cum de-ai ajuns acum dumneata la concluzia, că 


funcţionarul dumitale este omul corupt şi prin urmare 
tradatorul? 

Acum arăta o faţă nu tocmai inteligentă, iar luminitele 
acelea pâlpâitoare din ochii omului se stinseseră. 

— De câteva zile nici eu nu mai ştiu ce să cred, marshall. 
murmură el. 

Apoi merse la pupitrul de unde se numărau banii clienţilor 
se lăsă să cadă greoi pe scaun şi gemu: 

— Eu n-am spus nimănui nimic despre transportul banilor, 
iar şeriful, după toate aparențele, nici el. Cine altcineva poate 
veni la rând după această obiectivă constatare? 

— Poate să fi fost o remarcă negândită venită chiar din 
partea dumitale fără rea intenţie dar care să fi ajuns la urechi 
nepotrivite, am lansat eu un balon de încercare. 

Wingard scutură cu hotărâre capul. 

— In afară de Rodgers şi seriful Shelton, n-am vorbit cu 
nimeni despre această chestiune. 

— Şi nici măcar cu soţia dumitale? am perseverat eu. 

O expresie de uluială i se zugrăvi în privire. În momentul 
următor gura i se strâmbă într-un rictus înainte de-a scräsni: 

— S-o ia dracul pe această curvă josnică. 

— Nu ăsta este răspunsul pe care îl aştept, am spus eu. 

Sprâncenele sale se ridicară puţin în sus când bancherul se 
decise să vorbească: 

— Cu Jane n-am discutat niciodată probleme de serviciu. Nici 
ea nu m-a întrebat niciodată. Îi era suficient să poată duce 
viaţa unei regine care... vocea i se frânse, după care omul 
amuti. 

Probabil că nu-i fusese de-ajuns! îmi trecu mie prin gând. 
Dacă i-ar fi fost, n-ar fi căutat să-şi schimbe statutul asociindu- 
se cu James Shelton. Fireşte că nu am dat glas impresiilor 
mele. 

— Vreau s-o uit pe Jane, veni pe neaşteptate ca un muget din 
gâtlejul lui Wingard. 

Se ridică dintr-o smucitură. 

— Nu ştiu dacă Lane Rodgers este el făptaşul, dar plec de la 
această premiză. Eşti concediat Rodgers. O conlucrare bazată 
pe încredere mutuală nu o mai văd posibilă între noi. Dacă ai 
lucruri personale la locul de muncă nu uita să le împachetezi. 


După asta părăseşte banca. 

Wingard îşi pironi acum privirea asupra mea. 

— Lucrul cel mai important este că banca şi-a recăpătat 
banii. Pentru mine afacerea este încheiată. 

— Până acum în contul trădătorului au plătit cu viaţa doi 
oameni capabili, am mârâit eu, şi mi-am dat seama cât de 
mult mă displăcea bancherul în acel moment. 

Chiar înainte cu câteva zile după sosirea mea în Canadian, 
după ce am primit vizita acestuia la hotel, nu mi-a plăcut 
deloc cum a pus problema. Spusese clar că nu-i păsa decât de 
bani. Faptul că existaseră şi doi morţi îl privea ca pe nişte 
victime colaterale, de rangul doi ca importanţă. Acest om mi 
s-a părut de la bun început suspect. 

— Pe aceştia doi oricum nimeni nu-i mai poate aduce la viaţă, 
se îmbăţoşă Wingard punându-se în mişcare către uşa care 
ducea în biroul său. 

— Te aştept afară, Rodgers, am spus eu, după care am 
părăsit la rândul meu clădirea băncii. 

Lane Rodgers, ieşi aproape imediat. 

Arăta foarte nefericit. Pe faţa sa palidă jucau muşchii 
obrazului iar în străfundul privirii sale n-am putut citi decât 
amărăciune. 

— Cum voi mai fi în stare s-o mai îngrijesc pe mama? 
murmură el. Nici un om din oraş sau împrejurimile sale nu-mi 
va mai oferi de lucru. 

— Nu ai lăsat cumva să-ţi scape faţă de vreo persoană vreo 
aluzie nepotrivită? am ţinut să-l mai întreb eu. 

Nările sale fremătară, iar colţul gurii îi tresări nervos. 

— Nimic despre care pot să-mi dau acum seama, murmură 
el. 

— I-ai văzut pe cei patru bandiți mascaţi? 

— Nu, ştiu numai că nimeni de aici din oraş, nu-i cunoaşte. 
N-ar fi posibil marshall, ca cineva din Amarillo să fi vorbit 
despre transportul banilor? 

— Acei oameni care ştiau despre această operaţie nu erau 
nevoiţi s-o facă. Şi cei doi oameni care au fost ucişi sunt 
deasupra oricăror bănuieli, am replicat eu. 

— Hm. 

— Te indoiesti? 


— La ce te referi, marshall? 

— Mă gândesc dacă nu a existat vreo ocazie în care total 
neintentionat ai lăsat să-ţi scape un indiciu despre transportul 
banilor şi a ajuns la urechile unuia căruia nu trebuiau să 
ajungă? 

— Nu pot să spun nimic marshall, gemu omul deznădăjduit. 
Nu este de imaginat s-o fi făcut, dar nici nu pot s-o exclud cu 
desăvârşire. Dacă am scăpat vreo aluzie a fost complet fără 
intenţie. 

— Eu zic să te mai gândeşti, l-am sfătuit eu pe Lane Rodgers. 
Dacă îţi vine ceva în minte ştii unde poţi să dai de mine. 


Capitolul III 


ÎN DUPĂ-AMIAZA ACELEAŞI zile am putut vedea de la 
fereastra hotelului meu un călăreț care intrase în oraş, 
uitându-se în toate părţile ca un străin care căuta să se 
adapteze cu împrejurimile. Avea cam 30 de ani, şi arăta destul 
de dărăpănat dar avea un cal de prima mână, şi ceea ce am 
putut stabili mai departe a fost că era înarmat cu un revolver 
Colt de mare calibru şi o carabină Winchester 73. 

Individul îmi atrase interesul. Acesta cobori în faţa porţii 
grajdului şi-şi luă calul de dârlogi pentru a-l duce în curtea 
unde se mai găseau care şi atelaje pentru căruţe. După ce 
dispăru din raza privirii mele nu dură decât 5 minute pentru a 
apărea din nou pe stradă, de data asta fără cal, pe umeri 
purtând şi acesta coburii şeii, iar arma sa de marca 
Winchester, tinänd-o strâns sub braţul drept. Păşea apăsat pe 
strada principală, Main Street, care ducea la hotel. 

Curând am fost în stare să-i descopăr unele particularităţi. 
Avea peste 1,85 metri înălţime şi se mişca suplu ca o felină de 
pradă. 

Părul care-i ieşea în suvite de sub pălăria sa Stetson era de 
culoare neagră ca şi perii bărbii sale de pe obrazul slab şi 
lunguiet, în care erau infipti doi ochi adänciti în orbitele lor, 


tot de culoare neagră. 

Am ajuns la concluzia că acest individ nu era de 
desconsiderat. Făcea parte după aprecierea mea din stirpea 
acelora care nu se dau încolo de la nici o dispută şi era 
capabil să primească orice provocare. Mergea înspre hotel. 
Câteva minute după aceea am auzit paşi pe culoar, scärtäitul 
unei chei în uşă, trântitul scurt al acesteia, după care liniştea 
se înstăpâni din nou. Am coborât jos la recepţie unde nu am 
găsit pe nimeni, dar registrul cu clienţii înregistraţi stătea pe 
birou, deschis. L-am întors l-am îndreptat înspre mine şi după 
ce l-am apropiat am citit scris cu litere mari şi caligrafice 
Cooper D. 

Numele nu-mi spunea absolut nimic. M-am dus în grajd 
unde l-am întâlnit pe Jorge Garrett. Acesta ducea tocmai o 
găleată cu ovăz într-o boxă unde era adăpostit calul omului 
numit Cooper. Omul se întoarse înspre mine. 

I-am spus: 

— L-am văzut pe străin, Jorge. Fiindcă şi-a închiriat o cameră 
la hotel presupun că va rămâne cel puţin în noaptea asta în 
oraş. A spus cât rămâne? 

— Domnul este scump la vorbă, dar a plătit pe trei zile în 
avans, replică grăjdarul. 

Jorge Garrett ridică cumva stânjenit din umeri şi continuă: 

— L-am putut privi din apropiere şi i-am văzut ochii. Acest 
om este făcut dintr-un aluat foarte tare care nu cunoaşte mila 
şi compromisul. Ai văzut cum poartă revolverul? Doar oamenii 
care se pricep să tragă îşi poartă astfel arma cu şase gloanţe. 
Dacă mă întrebi pe mine marshall, îţi pot spune că tocmai a 
intrat în oraş, un lup cu două picioare. 

— Trei zile, am murmurat eu îngândurat. 

În acel moment am auzit nechezatul unui cal în curte 
imediat după aceea un om îşi mână şi el patrupedul pe poarta 
stabilimentului. Omul arăta foarte obosit, pe umerii săi şi pe 
bordura pălăriei se aşternuse praf, barba îi era nerasă de 
câteva zile, iar pe faţă i se depusese un strat subţire de praf 
amestecat cu transpiratie. 

M-am uitat la acesta şi mi-am spus că şi el făcea parte din 
aceeaşi categorie ca şi cel care purta numerele de Cooper D. 
şi îşi închiriase o cameră la hotel. Purta la fel revolverul la 


centură iar carabina care o scosese tocmai din apărătoare 
spre deosebire de omul însuşi părea să fie foarte îngrijită, în 
orice caz strălucea de curăţenie. Orice profesionist îşi 
îngrijeşte uneltele iar pentru aceşti oameni armele păreau să 
le fie uneltele. Coltul şi Winchesterul. 

— Hallo, grăjdar! salută el şi se uită înspre mine. 

In ochii săi scăpărară luminite de recunoaştere când dădu 
cu ochii de steluța de tinichea de pe pieptul vestei mele. Şi am 
avut impresia că deveniseră mai reci cu o nuanţă. 

Apoi îşi îndreptă privirea asupra grăjdarului cu care mă 
confundase: 

— Ai loc şi pentru calul meu prietene? Amândoi, calul şi cu 
mine ne-am cam ostenit mult în ultima vreme. 

— După cum se vede am loc şi pentru calul dumitale mister, 
mârâi, Jorge Garrett. Cât de mult vrei să rămâi în oraş? 

— Depinde. Văd că hotelul se află pe cealaltă parte a străzii. 
Este singurul din oraş? 

— Singurul, dar cu siguranţă McKiliroy mai are o cameră şi 
pentru dumneata. Eşti cu afaceri în oraş, mister? 

— Oarecum. 

Omul lăsă să-i transpară un rânjet semnificativ. 

— Numele meu este Morgan, Wayne Morgan. Mi-am dat aici 
întâlnire cu nişte prieteni. 

— Nu cumva unul dintre aceştia se numeşte din întâmplare, 
Cooper? m-am amestecat eu în discuţie şi privirea 
pătrunzătoare a lui Morgan se pironi din nou asupra mea. 

— Da, Douglas Cooper este unul dintre aceştia, replică 
Morgan, printre dinţi. A sosit cumva Doug deja aici? 

— A sosit cam de-o jumătate de oră, replică grajdarul. Chiar 
eu l-am îndreptat înspre McKiliroy să-şi închirieze o cameră. 

Morgan îşi luă coburii şeii şi arma după care o porni cu paşi 
apăsaţi înspre hotel după ce-şi înclină puţin capul a salut în 
direcţia mea. După ce ecoul paşilor acestuia se stinse şi el, 
Jorge Garrett fu de părere: 

— Şi acest hombre cam miroase a praf de puşcă. Sfinte 
Sisoe? Ce-i mână pe aceşti oameni să se întâlnească aici în 
oraş? 

Această întrebare mi-o puneam şi eu. Dacă sosirea acelui 
Cooper putea fi o întâmplare acum îmi schimbasem părerea. 


Cu siguranţă exista un motiv ca toţi aceşti oameni să se 
întâlnească aici. Trimisese oare Jane Wingard nişte pistolari 
încoace? Doar îi promisese bărbatului ei să se răzbune crunt 
pentru că o alungase de acasă şi din oraş deopotrivă. 

Ce rol juca această femeie în această înscenare? Il trădase 
pe Charley Wingard cu seriful Shelton. După ce acesta 
păstrase pentru sine cei 25000 de dolari aceasta îi întoarse 
spatele. Acesta se supărase atât de tare încât era în stare s-o 
sugrume cu propriile sale mâini. De-abia mi-a reuşit mie să 
împiedic crima, dar jocul ei fals fusese dezvăluit şi bancherul 
Wingard actionase în consecinţă. 

Ştia oare Jane Wingard despre transportul banilor? Nu 
excludeam deloc ipoteza că fie şeriful, fie bancherul ar fi putut 
scăpa în prezenţa ei o remarcă ce ar fi putut conduce în 
ultimă instanţă la o tragedie sângeroasă. Acest gând începu 
să se înrădăcineze tot mai mult în mintea mea. Când am 
părăsit grajdul unde puteau fi închiriate animalele l-am zărit 
pe Wayne Morgan intrând în hotel. 

Totul în ceea ce-l privea mi se părea neobişnuit şi 
primejdios, sălbatic şi imprevizibil. Consideram că trebuie să-l 
am şi pe acesta în colimator ca pe Douglas Cooper. 

Erau nişte lupi călare. Indivizi care trăgeau mai întâi şi apoi 
puneau întrebările. 

Aceasta era impresia pe care mi-o formaseră. Mă întrebam 
câte alte specii din aceşti aventurieri îmi va fi dat în curând să 
mai întâlnesc şi de ce au decis aceştia să se reunească tocmai 
acum în acest loc îndepărtat din nordul Texasului. O întrebare 
dintr-un şir întreg de întrebări care îşi căutau dezlegare... 


Capitolul IV 


DUPĂ CE S-A ÎNTUNECAT am intrat în saloon ca să 
mănânc. Câţiva bărbaţi din oraş se înghesuiau la tejghea 
pentru a-şi comanda băuturile. La una dintre mesele acelea 
rotunde i-am văzut pe Douglas Cooper şi Wayne Morgan, 
precum şi un al treilea care nu se potrivea deloc cu primii doi. 
Sosirea lui în Canadian îmi scăpase. Era şi firesc că doar nu 
eram foarte interesat să supraveghez intrarea fiecărui străin 
în oraş. Ştiam doar atât că după lăsarea întunericului îşi 
făcuse intrarea în oraş şi poştalionul. Probabil cel de-al treilea 
individ sosise cu acesta. 

Privirile celor trei se îndreptaseră înspre mine de parcă ar fi 
vrut să mă sfredelească. Pe feţele lor acum rase şi spălate de 
colbul drumului nu se putea citi mare lucru, în orice caz nu 
ceea ce le trecea prin cap. Dar şi oamenii, locuitorii obişnuiţi 
ai oraşului mă luaseră în colimator. Oricum în local domnea o 
atmosferă tensionată. Poate că şi liniştea care se lăsase brusc 
contribuise la aceasta. După ce am început să merg mai 
departe pintenii cizmelor mele care băteau tactul pe podea în 
acea tăcere autoimpusă, se făcea clar auzit. La una dintre 
mesele libere m-am aşezat la rândul meu. Barmanul se ridică 


în picioare, îşi părăsi locul din spatele tejghelei şi veni înspre 
mine. Am comandat o carafă de apă rece şi cina. Barmanul se 
îndepărtă repede. 

Clienţii îşi reluară iarăşi conservatia întreruptă. După ce 
birtaşul îmi aduse mai întâi apa, Douglas Cooper se ridică în 
picioare, îşi îndepărtă scaunul cu piciorul şi se apropie de 
mine. Privirile noastre se încrucişară în momentul când îşi 
propti şoldul de marginea mesei mele, după care mă întrebă 
printre dinţi: 

— Din ce motiv zăboveşte într-un oraş prăpădit ca şi 
Canadian un şerif federal al districtului judecătoresc al 
statului Texas? 

M-am dat îndărăt puţin cu scaunul, l-am măsurat cu privirea 
de sus până jos, după care am replicat: 

— Există cu siguranţă un motiv, Cooper. 

Continuă să mă privească neclintit încercând parcă în felul 
ăsta să mă intimideze, după care rânji în maniera sa proprie. 

— Deci nu-ţi place să vorbeşti despre asta, marshall? 

Am considerat că nu este o întrebare, ci mai mult o 
constatare. Înainte de-a apucă să răspund, acesta continuă să 
vorbească: 

— Am auzit din întâmplare, că aici în apropierea oraşului 
acum ceva timp a fost prădat un transport al unor bani. 
Banditii se spune c-au furat 25000 de dolari. 

— Atunci poate c-ai auzit şi faptul ca cei patru bandiți 
mascaţi se prăjesc la ora asta în iad, iar banca şi-a recăpătat 
banii. 

Rânjetul de pe faţa lui Cooper păru să fi îngheţat, 
transformându-se într-un rictus prea puţin inteligibil. 

— Dar se pare că mai sunt încă probleme de lămurit, si 
acesta este motivul real pentru care te mai găseşti în oraş, nu- 
i aşa marshall? scrâşni el, anevoie. 

— Pare să te intereseze chestia asta foarte mult, şi mă întreb 
de ce? am spus eu. 

Vorbele mele sunarăm puţin provocatoare. 

— Ei bine... 

Cooper îmi întoarse spatele şi se retrase la masa lui, nu 
înainte de-a spune peste umăr când încă mai era la jumătatea 
distanţei: 


— De fapt nu mă interesează chiar deloc, marshall. 

Mai mult nu spuse. Am văzut cum după ce se aşază la masă 
trioul din nou reconstituit îşi aplecară capetele începând să 
şuşotească între ei, căpătând ferma convingere că faptul că 
un om al legii se află acolo nu le convenea deloc. Ce aveau de 
gând să facă indivizii ăştia? Veniseră oare în oraş, fiindcă 
auziseră că în safe-ul băncii se găseau 25000 de dolari? Aveau 
de gând să jefuiască banca? Aceşti trei indivizi nu-mi plăceau 
deloc. 

Instinctul îmi spunea că voiau să culeagă unde n-au 
semănat. Aveam de gând să fiu vigilent în ceea ce mă priveşte 
şi să le stric rosturile, ori mai brutal spus, să le scuip în ciorbă 
dacă aveau de gând să dea o spargere. Şi probabil şi-au dat şi 
ei seama tot instinctiv că reprezentam o ameninţare pentru ei, 
şi nu contaseră deloc pe probabilitatea ca un serif federal să 
se aţină tocmai acum în oraş. 

Dacă plănuiau ceva murdar nu era exclus să încerce mai 
întâi să mă înlăture, şi de-aceea se impunea maximă prudenţă. 
După ce am mâncat am achitat nota şi am părăsit localul. 
Aproape fizic am simţit privirile celor trei pironite în spatele 
meu. Uşa batantă scartai şi trosni în urma mea, iar cizmele 
mele începură să bată staccatoul lor în vreme ce luând-o pe 
stradă m-am îndreptat înspre hotel. 

Dreapta îmi alunecă imediat la oblânc unde îmi tineam 
revolverul când am auzit dintr-un pasaj îngust dintre două 
clădiri cum mă interpelează cineva. 

— Un cuvânt marshall. 

Vocea îmi părea cunoscută, şi l-am recunoscut în ea pe 
bancherul Wingard. Încordarea mi se potoli odată cu mâna 
care mi se desprinse de pe patul revolverului când m-am 
adresat siluetei neclare din întuneric. 

— Despre ce este vorba mister Wingard? 

— Azi au sosit trei indivizi în oraş, care nu-mi plac deloc. Am 
impresia că sunt pistolari şi că Jane mi i-a trimis pe cap. 

— Nu ştiu ce să spun, am spus eu. 

— Curva asta mizerabilă! scrâşni Wingard. Am scos-o pur şi 
simplu din noroi şi-acum nu-i destul că m-a înşelat cu 
neruşinare îmi mai trimite şi trei ucigaşi pe cap. 

— S-ar putea să ai dreptate mister Wingard, am replicat. Cei 


trei n-au picat tocmai din cer aici în oraş. Nu ştiu dacă soţia 
dumitale i-a trimis, şi nici nu-mi dau seama dacă într-adevăr 
te vizează pe dumneata. Oricum deja este pretutindeni 
cunoscut că în safe-ul băncii se găsesc cel puţin 25000 de 
dolari. Cred că acest trio tocmai din cauza asta a sosit în oraş. 

— Cum de au venit pe rând şi nu toţi deodată? 

— Poate pentru a răspândi ştirea că şi-au dat aici întâlnire. 
Se gândesc să nu stârnească prea mare vâlvă şi neîncredere. 
Nu exclud nici posibilitatea ca aceştia să locuiască în localităţi 
diferite şi să-şi fi dat într-adevăr întâlnire în oraşul Canadian. 

— Ce ai de gând să întreprinzi împotriva acestor indivizi, 
marshall? 

— Deocamdată nu am nimic palpabil contra acestora. Tot 
ceea ce pot face este să ţin ochii deschişi. 

— Mi-am procurat o armă, îmi mărturisi Wingard. Dacă voi fi 
ameninţat voi face uz de aceasta. 

Wingard se îndepărtă cu paşi repezi. Mi-am muşcat buzele. 
Când paşii bancherului nu se mai făcură auziti, mi-am reluat 
drumul. 


Capitolul V 


ÎNSPRE AMIAZA ZILEI următoare un nou străin îşi făcu 
intrarea în Canadian. Stăteam pe un scaun-legănătoare în 
veranda localului când l-am zărit călărind înspre oraş dinspre 
sud. De asemenea şi acesta era un tip dur cu o înfăţişare de 
şoim prădător şi mi-aş fi pariat mâna stângă că aparţinea 
grupului, format din Cooper, Morgan şi celălalt individ al 
cărui nume nu i-l cunoşteam încă. 

Omul care călărea înspre oraş purta un păr blond, lung până 
la umeri, se învelise într-o pelerină care să-l apere de praf, 
care îi ajungea până la genunchi, iar în jurul acesteia se 
încinsese cu o cingătoare lată în care îşi purta cartuşele, şi în 
care era înfipt un pistol solid, marca Colt de calibrul 45. 

Acum venise momentul să mă întreb dacă nu vor mai veni şi 
alţii care să le întregească numărul. Dacă erau în formaţie 
completă atunci trebuia să se întâmple ceva foarte curând. Că 
se pregătea ceva eram sigur, numai că nu ştiam ce anume. 
Străinul îşi duse calul în grajd după care intră în saloon. L-am 
căutat pe Jorge Garrett, care îşi strâmbă mutra când spuse: 

— Chiar acum a sosit un alt exemplar de teapa lui Cooper şi 
Morgan. Acesta se interesă de cei doi şi de al treilea al cărui 
nume nu i-l ştiu. l-am spus că pe aceştia trei cu siguranţă îi va 
întâlni în local. 

— L-am văzut şi eu pe noul sosit. Ţi-a spus cumva numele lui? 

— Nu, şi nici nu l-am întrebat. Individul nu mi s-a părut în 
nici un caz că ar face impresia unul iubitor de oameni, 
comunicativ. 

Am examinat cu atenţie calul noului venit care purta un 
brand, sau însemn pe care nu-l cunoşteam. 

— Ţi-a spus măcar câtă vreme are de gând să rămână în 
oraş? m-am adresat eu din nou lui Jorge Garrett. 

— Nu, nici măcar nu şi-a luat şeaua. Probabil că ceilalţi trei îl 
aşteptau numai pe acesta pentru a părăsi împreună oraşul. 

— O să vedem în curând, am replicat eu îndreptându-mă 
înspre uşă. 

In apropierea băncii m-am oprit. După părerea mea aceşti 


trei hombres vizau fie cei 25000 de dolari din bancă, fie pe 
Charley Wingard. Şi dacă sosiseră pentru a-şi transpune 
planul în practică, tineam să fiu prezent. Ziua se apropia de 
sfârşit, umbrele se lungiră, pălind în cele din urmă, după care 
pogori înserarea. 

Pe cer se aprinseseră miriade de stele iar din sud-est apăru 
vizibil şi strălucind cornul lunii aproape de jumătatea 
circumferinței sale. În clădirea băncii ardea lumina. Fireşte că 
după ce apusese soarele, Charley Wingard, închisese uşa; 
dinspre salon se auzea sunetul melodios al unei chitare. In 
momentul acela se stinse şi lumina în bancă. 

Bancherul ieşise afară, închizând uşa după sine asigurând-o 
cu nişte bare solide de fier pornind în direcţia casei sale. Am 
putut constata cu claritate că acesta se uita cu precauţie în 
stânga şi dreapta, ba de câteva ori îndărăt. Era nedumerit şi-l 
înţelegeam prea bine, dar probabil că şi frica i se cuibărise 
adânc în inimă. 

Mi-am părăsit postul de observaţie dar nu am făcut decât 
trei paşi când am auzit o împuşcătură. Detunătura răsună în 
liniştea nopţii ca o premonitie a morţii şi prăbuşirii, dar după 
ce se stinse şi ecoul, o tăcere de plumb se înstăpâni peste tot. 
Am început să alerg în direcţia în care dispăruse înghiţit în 
noapte bancherul. În cele din urmă m-am împiedicat de un 
corp care zăcea întins la pământ. Am îngenuncheat lângă 
acesta şi la lumina destul de neclară a opaitelor cerului am 
recunoscut în silueta nemişcată de la picioarele mele pe 
Charley Wingard. Avea ochii deschişi dar păreau fabricati din 
sticlă. Nu era nevoie de părerea nici unui medic pentru a 
stabili că bancherul era mort. 

Pe cămaşa sa udă pe care o pipăisem nu putea să fie decât 
sângele care i se scursese din rană. În apropiere am auzit 
voci, aşa că am strigat, ridicându-mă în picioare: 

— Veniti încoace! Wingard a fost împuşcat din spate. 

Câţiva oameni începură să alerge înspre mine. Odată ajunşi 
la faţa locului se aplecară înspre corpul nemişcat de la 
picioarele mele, în timp ce vocile mai multor oameni se 
amestecară. Şi din nou se apropiară mai mulţi oameni. Printre 
aceştia i-am recunoscut pe cei patru indivizi, care nu veniseră 
deloc cu gânduri curate în oraş. Aceştia veniseră dinspre 


saloon. Le-am ieşit în întâmpinare astfel încât au trebuit să se 
oprească. Wayne Morgan izbuti să spună pe un ton tărăgănat. 

— Ah, omul legii. Dumneata ai tras adineauri cu arma? Cine 
este omul care zace doborât acolo? 

— Este Charley Wingard, bancherul. Cine l-a răpus cu un 
glonte tras din spate, n-aş putea spune. 

Wayne schimbă o privire rapidă cu Doug Cooper. Fălcile 
sale începură să mestece: 

— Cine ar putea avea interes să-l trimită în iad? mă întrebă 
el, cu obrăznicie. 

— N-am habar, i-am replicat eu după care m-am întors pe 
călcâie, îndepărtându-mă. 

Voiam să ajung în local. Patronul încă era la locul lui. 

— Cei patru străini, erau aici de faţă, când s-a auzit 
împuşcătura? l-am întrebat direct, fără menajamente. 

Omul din spatele tejghelei, dădu numai din cap. 

— Ce s-a petrecut acolo, afară, marshall? 

— Cineva l-a împuşcat pe Wingard din spate. 

— Atunci Jane trebuie să stea în spatele întregii afaceri, veni 
aproape spontan replica de pe buzele patronului. 

— O să aflu eu totul, am spus după care am părăsit localul 
îndreptându-mă înspre locuinţa lui Lane Rodgers. 

Acesta îmi deschise el însuşi uşa. 

— Dumneata, marshall? făcu el surprins. 

— Unde ai fost în ultima jumătate de oră, Lane? l-am întrebat 
eu. 

La lumina felinarului cocotat de pe stâlp nu-mi putea scăpa 
cea mai mică tresărire de pe chipul fostului casier al băncii. 
Acesta înghiţi cu greutate după care răspunse: 

— Aici acasă, tot timpul. De ce mă întrebi, marshall? Are asta 
legătură cu împuşcătura pe care am auzit-o acum un sfert de 
ora? 

— Si cum inca! am replicat. Cu impuscatura asta cineva l-a 
ucis din spate pe Charley Wingard. 

— Doar... doar nu-ti inchipui cumva ca eu... 

Vocea lui Rodgers se frânse. Era de parcă ceva i s-ar fi opus 
în toată fiinţa lui, de a-şi duce gândul până la capăt. Sau 
măcar să-i dea glas. 

— Ei bine, aveai doar un motiv. Wingard te-a concediat, 


aruncändu-te în stradă. Posezi cumva vreo armă, Lane? 

El continuă să se uite cu o privire fixă, pierdută înspre mine 
în timp ce colţul gurii începu să-i tremure. N-am căpătat nici 
un răspuns, de aceea am repetat întrebarea. 

— Eşti cumva în posesia vreunei arme, Lane? 

Acesta continuă să se uite la mine de parcă aş fi fost un 
strigoi. 

— Eu? Armă? Nu, marshall, nu am nici o armă. Nici n-am 
avut. Nu ştiu să umblu cu asemenea lucruri. Apoi... apoi, n-aş 
putea niciodată să trag asupra unui om. Doar nu sunt un 
ucigas. 

— Locuiesti singur cu mama dumitale în această casă, nu-i 
aşa? 

— Da, da. 

— Atunci dânsa poate adeveri dacă erai în casă atunci când 
s-a tras afară, nu-i aşa? 

— Mama doarme şi n-aş vrea s-o trezesc. Trebuie să ştii 
marshall că mama este grav bolnavă şi nu poate de multe ori 
din cauza durerilor, dormi, pe timpul zilei. 

— Nu cred o iotă din tot ce-mi spui, am scrâşnit eu şi l-am 
dat deoparte, intrând în casă şi deschizând uşa din dreapta. 

Era camera de locuit. Pe o sofa, îmbrăcată într-un pluş 
înflorat era întinsă o femeie în vârstă care mă privi cu nişte 
ochi apoşi. Ce-i drept, numai sănătoasă nu arăta. Era însă 
trează şi nu părea în nici un caz că s-ar fi trezit chiar atunci 
din somn. 

— Ce vrei de la fiul meu? întrebă ea nerăbdătoare cu un glas 
hârâit venind parcă din străfundurile grumazului ei costeliv. 

— Un singur lucru. A fost Lane tot timpul acasă în ultima 
jumătate de oră? am parat eu cu o contra-întrebare. 

Am văzut patul unei arme ascunsă sub pat dar nu atât de 
bine ca să-mi poată scăpa. 

— Fireşte că a fost aici! Unde altundeva ar fi trebuit să fie? 
îmi explică doamna Rodgers, pe un ton de data asta foarte 
ferm. 

— Poate că undeva pe uliţă, în orice caz pe-o stradă 
întunecată plasată între bancă şi locuinţa lui Charley 
Wingard. Şi în momentul când a apărut bancherul 
îndreptându-se înspre casă, fiul dumitale l-a împuşcat din 


spate. 

— Am spus doar că n-aş putea trage niciodată asupra unui 
om, am auzit din nou vocea lui Lane Rodgers. Apoi nu am nici 
o armă... 

— Atunci ce este aceea de sub sofa? l-am întrerupt eu. 

De pe buzele omului izbucni un fel de geamăt înăbuşit şi pe 
când voiam să mă întorc, Lane se repezi asupra mea. Acesta 
mă surprinse la început cu această izbucnire neaşteptată. Am 
primit o lovitură zdravănă, m-am împleticit doi paşi în 
interiorul încăperii şi mi-a dat destul de furcă să-mi recapăt 
echilibrul. Dar Rodgers cu faţa schimonosită de furie se 
năpusti din nou asupra mea... 


Capitolul VI 


AM ÎNCERCAT SĂ-MI REVIN. Am zărit pumnul lui Lane 
Rodgers, îndreptat înspre bărbia mea, şi m-am aplecat 
instinctiv. Cu lovitura sa reuşise să-mi azvârle pălăria de pe 
cap, dar a fost singura pagubă pe care mi-o produse. L-am 
izbit cu umărul stâng la corp, şi cu un strigăt de durere se 
dădu împleticindu-se înapoi, căutând sprijin cu braţele, dar 
negăsind nici un reazem se trezi aterizând pe podea. 

Cu coada ochiului am văzut cum doamna Rodgers sări de la 
locul său. N-avea nici un rost să mă lupt acum cu Lane 
Rodgers şi o femeie bătrână aşa că am scos revolverul şi l-am 
lovit cu patul acestuia în cap pe Lane, după care am tras 
piedica spunându-le: 

— Incetati cu prostiile. 

Am întors capul şi am văzut-o pe doamna Rodgers pregătită 
să sară de pe sofa. Ochii săi aruncau fulgere iar gura i se 
mişca fără a produce însă vorbe. Mâinile sale cu degetele 
răşchirate asemenea unei păsări de pradă, căutau încă să 
apuce în gol. 

— Sus, Lane, am poruncit eu, şi nu mai încerca nimic. Te 
arestez pentru uciderea lui Charley Wingard. Mrs. Rodgers, te 


sfătuiesc să rămâi liniştită. 

Lane Rodgers se ridică anevoie în picioare. Respirația sa se 
producea cu intermitențe, iar fiecare trăsătură a feţei sale era 
marcată de teamă şi disperare. In ochi i se oglindea panica. 

— Wingard nu trebuia să mă concedieze! gäfäi el. Din ce mai 
putem să trăim noi, mama şi cu mine dacă suntem privaţi de 
acest venit? M-a bănuit pe nedrept şi eu... eu... 

— Situaţia în care te găseşti nu se va îmbunătăţi în nici un 
caz după această crimă, i-am tăiat eu vorba. S-ar fi găsit cu 
siguranţă o altă posibilitate pentru dumneata de-a câştiga 
bani. Acum însă vei ajunge în temniţă. Vei fi judecat şi 
spânzurat. Cu asta nu ţi-ai făcut nici dumitale, nici mamei 
dumitale nici un serviciu, Lane. 

Acesta se porni să urle ca un cotoi călcat pe coadă, în plină 
stradă. 

— Intoarce-te Lane. lar dumneata Mrs. Rodgers, mergi la 
fereastră şi rămâi acolo. Aşa, acum e bine. 

Mi-am atârnat Coltul în teacă apoi mi-am luat o pereche de 
cătuşe de la cingătoare şi i-am legat lui Lane Rodgers mâinile 
la spate. 

Următoarea mişcare a fost să mă aplec şi să ridic arma de 
sub sofa. După ce am ridicat-o i-am mirosit puţin gura ţevii, şi 
mi-a fost clar că se trăsese cu arma aceasta de foarte puţină 
vreme. Era arma crimei. 

— Să mergem, Lane, am spus. 

— Vă rog, marshall, scânci femeia. Nu-l puteţi lua pe Lane... 

— A ucis pentru nişte motive minore Mrs. Rodgers. Fiindcă 
este în posesia tuturor facultăţilor sale mentale, i-a fost 
suficient de clar ce avea de gând să întreprindă, atunci când a 
apăsat pe trăgaci. Acum va trebui să suporte consecinţa 
faptelor sale. 

L-am mânat pe Lane Rodgers afară din casă si am apucat-o 
pe ulicioară în sus până am dat de Main Street. Acolo se 
strânsese deja o mulţime de oameni. Din această învălmăşeală 
se ridicară mai multe voci. 

Cineva mă văzu cu prizonierul; se stârni imediat un murmur 
general de voci, după care mulţimea se puse în mişcare către 
mine. Până la închisoarea oraşului mai rămâneau de parcurs 
vreo sută de iarzi. Incepuserä să mă bântuie presimtiri 


funeste. Unul dintre bărbaţi mă întrebă: 

— Nu cumva Rodgers a fost acela care l-a omorât pe 
bancher, marshall? 

— Aşa se pare. L-am arestat pe Rodgers şi în următoarele 
zile îl voi duce la Amarillo, unde va fi judecat şi condamnat. 

— La dracu’, cu asta, marshall! răcni cu obida un altul. 
Wingard a fost un om de vază al oraşului nostru. Nu cumva l-a 
bănuit pe Lane că el a fost omul care a trădat banditilor ştirea 
despre transportul banilor? 

— Bineînţeles că aşa a fost, prinse să răcnească un altul. Să 
te înghită iadul, Rodgers! 

Eram de-acum încercuiți. Mulțimea se dezläntuise ca un 
adevărat moloh. Vocile se auzeau din toate părţile şi deveneau 
din ce in ce mai amenințătoare. Aici se pregătea de un 
complot. Să mă mai mişc îmi devenise practic imposibil din 
cauza mulţimii de oameni care mă înconjura din ce în ce, 
strângând progresiv cercul. 

— Faceţi loc, oameni buni! am încercat să-i aduc eu la 
rațiune. Rodgers l-a omorât pe bancher doar ca să se răzbune 
că acesta fusese concediat, şi nu-şi mai putea câştiga 
existenţa. Ăsta a fost numai motivul... 

— A fost o crimă comisă cu sânge rece, am auzit o altă voce. 

Omul tipase de-o manieră isterică şi stridenta. 

— Şi dacă este aşa, o să-i facem un proces scurt, criminalului 
ăstuia ordinar. O frânghie şi săpun. Aduceti degrabă o funie. 
O să-l atârnăm de-un capăt până ce criminalul ăsta va rămâne 
sus, fără viaţă, aşa cum merită. 

Alte voci i se alăturară susţinând aceeaşi idee. Situaţia 
ameninţa să devină explozivă. Întregul oraş părea că începuse 
să fiarbă, iar în ceea ce mă privea începusem deja să stau pe 
un butoi de pulbere. Acum se părea că nimic nu-l mai poate 
scăpa pe Lane Rodgers, din ghearele unei morţi cumplite şi 
iminente, şi vai aceluia care ar fi stat împotriva tendinţelor 
mulţimii dezlănţuite. 

— Asta veţi face numai peste cadavrul meu! am strigat eu şi 
mi-am scos revolverul. Voi face uz de armă pentru a împiedica 
un linşaj în plină stradă, i-am avertizat eu. Cine îl atinge pe 
Lane Rodgers poate să conteze că va primi un glonte din 
partea mea. 


O altă voce răsună din mulţime: 

— Si nu vor fi numai gloantele şerifului federal care va vor 
ţine departe de Lane Rodgers, oameni buni. Dacă vom trage 
amândoi deodată multi dintre voi se vor zvärcoli însângeraţi 
în tarana. De asta puteţi fi siguri. 

Era Douglas Cooper care intervenise surprinzător şi el. Se 
făcu tăcere. Şi în tăcerea care se instalase se auzi clinchetul 
încărcării armelor, care sublinie şi amplifică ameninţarea lui 
Cooper. Tocmai dinspre partea asta am aşteptat cel mai puţin 
ajutorul. Fireşte se ridica întrebarea de ce Cooper şi 
camarazii lui se hotărâseră să intre de partea mea în jocul 
ăsta. Nu aveam prea multă vreme de reflecţie aşa că eram 
decis să folosesc acest moment favorabil, pentru a-l pune pe 
Rodgers la adăpost în una dintre celulele temnitei locale 
situate în biroul şerifului, vacant acum. 

— Faceţi loc! am strigat pe-o voce imperativă. La o parte, 
faceti-mi loc! 

De voie de nevoie se făcu printre mulţime o uliţă prin care l- 
am putut dirija pe Lane Rodgers. La lumina făcliilor pe care le 
purtau mulţi dintre oameni cu ei, chipurile acestora arătau 
posomoräte şi amenințătoare. 

Ochii multora scăpărau, şi din moment în moment starea 
mulţimii putea să se schimbe. După ce Rodgers, a fost condus 
după gratii am putut răsufla uşurat. M-am întors pentru a 
părăsi încăperea când în urmă am reauzit glasul lui Rodgers: 

— Doar nu vrei să mă abandonezi aici, marshall! Mulțimea 
nu va păstra armistițiul decât o scurtă perioadă de timp. Multi 
se vor îmbăta apoi vor reveni, să mă scoată afară şi să mă 
spânzure. ji 

— Nu-ţi face griji. Imi voi petrece toată noaptea aici în oficiu. 
Te vor spânzura Lane dar după un proces în toată regula. 
Oamenii de afară nu-ţi vor putea atinge un fir de păr atâta 
vreme cât sunt eu în viaţă. O întrebare, Rodgers. Îi cunoşti 
cumva pe Doug Cooper, Wayne Morgan, şi pe ceilalţi doi 
indivizi care au încercat să ţină piept mulţimii? 

— Cum ai ajuns la concluzia asta? 

— Pai au reuşit să te salveze de la linşaj... După părerea mea 
acest quartet a avut un motiv s-o facă. Şi oare de ce ar 
interveni aceştia punându-şi în cap un întreg oraş, doar de 


dragul unui om pe care nu-l cunosc deloc? 

— Nu, nu-i cunosc pe nici unul dintre aceşti oameni, 
murmură, Rodgers. 

Am părăsit spaţiul celulelor şi am închis uşa. Lanterna 
electrică pe care o aveam asupra mea, mi-am pus-o lângă 
armă, alături, pe birou. Mă refer la arma pe care am confiscat- 
o din locuinţa lui Rodgers. Am numărat învelitoarele rămase 
de la cartuşe, stabilind cu această ocazie că un cartuş lipsea. 

Cineva tocmai bătea la uşă, aşa că după ce am repus arma 
pe birou am mers de am deschis. În faţa mea apăru silueta 
deja binecunoscută a lui Douglas Cooper. Peste umărul 
acestuia am văzut o parte din mulţimea adunată în stradă. Le 
auzeam vocile iritate şi-i vedeam gesticulând. 

— Ah, îngerul păzitor al lui Lane Rodgers, am scrâşnit eu. La 
cine ai venit, Cooper? La mine sau la Rodgers? 

— De ce eşti atât de ironic, marshall? Pot să intru? 

Fără să mai spun o vorbă m-am dat deoparte din uşă şi i-am 
făcut omului loc să intre. Am închis uşa şi m-am rezemat cu 
spatele de lemnul acesteia. Douglas Cooper se întoarse înspre 
mine. 

— Prietenii mei şi cu mine nu am venit întâmplător în oraş, 
marshall. 

— Am bănuit-o de la bun început am spus eu şi acum 
aşteptam încordat să văd ce o să urmeze. 

În ochii lui Cooper jucau razele lanternei pe care o pusesem 
pe birou. Ştiam că mă aşteaptă o mare surpriză, şi parcă 
resimteam şocul unei ameninţări indefinite. În mintea mea 
începuseră deja să se aprindă luminitele de avertisment ale 
primejdiei. 


Capitolul VII 


COOPER LUĂ DIN NOU CUVÂNTUL, adresându-mi-se: 

— Unul dintre cei patru bandiți care a atacat diligenta a fost 
fratele meu. Se numea Phil Cooper. Inainte ca Jane Sullivan să 
se arunce de gâtul lui Charley Wingard, fiindcă voia să ducă o 
viaţă plină de lux şi bună stare, a fost iubita lui Phil. Amândoi 
au avut un copil împreună, un băiat de opt ani acum, care 
trăieşte la ranchul meu pe care l-am întemeiat din temelii 
acum cinci ani, undeva lângă Lubbock. Acolo mă ocup cu 
creşterea cailor, dacă vrei să ştii. 

— Ce-i drept pentru nimic în lume nu mi-aş fi închipuit că 
poţi fi un rancher, Cooper, am mârâit eu, după ce acesta luă o 
scurtă pauză. 

— Inainte de asta am dus şi eu o viaţă dezordonată şi destul 
de neliniştită. Cei trei oameni cu care mi-am dat întâlnire aici 
îmi sunt şi mi-au fost întotdeauna prietenii mei apropiaţi, ai 
mei şi a-i fratelui meu. Eu, Wayne Morgan, Tyler Lewis, şi 
Duff Green, am întors definitiv spatele vieţii pe care am dus-o 
în trecut. 

— Foarte frumos, Cooper. Fratele dumitale a rămas si a 
continuat să trăiască în afara legii. Fiindcă o cunoştea foarte 


bine pe Jane Wingard pot presupune că de la ea a primit 
informaţia cu privire la transportul banilor. În definitiv de 
unde a primit informaţia nu este cel mai important, fiindcă 
apoi lucrurile nu s-au mai petrecut aşa cum fusese plănuit. 

— Este o afacere destul de încâlcită, murmură Cooper. 
Fratele meu a cunoscut-o pe Jane în Odessa. Inainte cu trei 
săptămâni a apărut la ranchul meu cu trei prieteni. Mi-a 
menţionat că a hotărât să se aşeze în sfârşit la casa lui dar că- 
i lipsea capitalul necesar, pe care se gândea să-l obţină din 
oraşul Canadian, unde aceasta ducea o viaţă de Prima 
Doamnă alături de un om bogat. 

— Aşadar a venit până la urmă în oraş, am rezumat eu totul. 

— Exact. Acum o săptămână am citit în Lubbock Chronicle că 
în apropiere de Canadian au fost ucişi într-o cabană părăsită 
patru bărbaţi necunoscuţi bänuiti de a fi prădat mai înainte o 
diligenţă care transporta 25000 de dolari. Nu era descrisă 
înfăţişarea fizică a celor patru dar eu deja aveam o bănuială 
că fratele meu făcea parte dintre aceştia. Am vrut să ştiu ce s- 
a întâmplat. De aceea le-am adresat o chemare foştilor mei 
prieteni dându-le întâlnire aici în Canadian. 

— Şi acum? 

— Acum ştiu cine l-a ucis pe fratele meu şi pe ceilalţi trei 
complici ai săi. Desigur mai rămân o serie de întrebări care 
aşteaptă răspuns. 

— Şi eu sunt în căutarea unui răspuns la o întrebare. Cine le- 
a furnizat informaţia celor care au prădat diligenta. 

— Eu aş vrea să ştiu cine i-a dat şerifului informaţia potrivit 
căreia urma să-i găsească pe cei patru în cabana părăsită, îmi 
dădu să înţeleg Cooper. 

— Şeriful mi-a spus că a găsit singur urma celor patru. 

— Nu cred în varianta asta. Mai degrabă cred că Jane este 
băgată până în gât în afacerea asta. Aici în oraş se povesteşte 
că înainte de a se mărita cu bancherul a lucrat în Austin ca 
dansatoare la bară şi cântăreaţă într-un varieteu. Asta este o 
minciună. A fost tot timpul o prostituată. Poate că a răspândit 
chiar ea versiunea aceasta, şi se temea ca fratele meu să 
divulge totul dacă nu era plătit cum trebuie. 

— Prin urmare eşti de părere că Jane Wingard l-a şantajat pe 
fratele dumitale? 


— N-o pot exclude. Din păcate nu o mai pot întreba fiindcă a 
părăsit oraşul. Probabil că ea a fost aceea care l-a trimis pe 
capul fratelui meu şi-al complicilor săi, pe şeriful Shelton. Mai 
ales că aveau şi o relaţie. Cu asta a putut şi a reuşit să-i 
închidă gura pe vecie. 

— Totuşi sunt câteva nepotriviri, i-am dat eu temă de 
gândire. Să presupunem că Jane Wingard i-a vândut pontul 
fratelui dumitale in legătură cu transportul banilor, să 
admitem că ea l-a trimis apoi pe şerif pe urmele acestora. În 
momentul când Shelton i-a făcut propunerea să părăsească 
împreună oraşul cu cei 25000 de dolari, aceasta l-a refuzat 
net. Dar asta scapă oricăror explicaţii, şi nu se încadrează în 
teorie. 

— Ce sunt 25000 de dolari pentru o femeie ca Jane? La stilul 
ei de viaţă i-ar fi tocat în foarte scurt timp. Nu, nu voia să 
părăsească viaţa de huzur pe care o ducea alături de Wingard. 
lubiţii şi-i putea alege cum voia. lar în ceea ce priveşte 
satisfacerea nevoilor sale pur fizice, şeriful nu era tocmai 
omul cel mai potrivit. 

— Shelton a făcut mărturisiri complete, m-am pronunţat eu. 
De ce ar mai trece el acum sub tăcere că Jane Wingard a fost 
aceea care i-a trădat locul unde se găseau fratele dumitale şi 
ceilalţi trei? 

Cooper ridică din umeri. 

— Poate că în ciuda a tot ceea ce s-a întâmplat şeriful mai 
doreşte să o protejeze pe Jane. Poate că se teme pentru a nu fi 
condamnat de crimă cu premeditare. Sigur, fratele meu şi 
prietenii săi au fost hoţi şi asasini, şi dacă el i-ar fi ucis în 
virtutea competenţelor sale de şerif, fiindcă aceştia ar fi opus 
rezistenţă, nimeni nu l-ar fi putut acuza. Dacă însă s-ar dovedi 
că el a pornit în urmărirea răufăcătorilor cu ideea de a-i ucide 
şi a-şi însuşi prada lucrurile s-ar schimba radical. L-ar costa 
capul. 

Ceea ce spunea Cooper, avea cap şi coadă. 

— James Shelton va rămâne însă la versiunea sa, am 
murmurat eu. Pe Jane Wingard nu o mai putem întreba fiindcă 
a părăsit oraşul şi nu ştim unde este. Este greu de presupus în 
aceste condiţii cum am putea lămuri totul până la ultimul 
detaliu. 


— Doar trei oameni au ştiut despre transportul banilor, 
remarcă, Cooper. Unul este mort, celălalt stă într-o celulă a 
temnitei din Amarillo, şi neagă că ar fi dat un pont în legătură 
cu transportul banilor, iar cel de-al treilea... 

Absolut surprinzător Cooper îşi trase fulgerător de la brâu 
revolverul şi-l îndreptă asupra mea. Un clic mă anunţă că-i 
trăsese piedica eliberând camera încărcătorului pentru un 
nou cartuş. 

— Cel de-al treilea, continuă să spună netulburat Cooper, 
zace în celula asta. De la el vreau să obţin eu câteva 
răspunsuri. 

M-am silit să rămân calm. 

— Şi cu siguranţă n-ai venit pentru a obţine aici, cele câteva 
răspunsuri. 

— Fireşte că nu. Dacă-l voi întreba aici cu siguranţă nu voi 
obţine adevărul. 

— Înţeleg, am mârâit eu. 

— Ia-ţi lampa marshall, vom merge în celulă. Îl vei lăsa să 
iasă pe Lane Rodgers din cusca sa şi-i vei lua locul. Dacă te 
comporti rational nu va pati nimeni, nimic. 

— Rişti foarte mult cu asta, Cooper, l-am avertizat eu. 

— Vreau doar răspunsuri, marshall. Când a murit mama m-a 
rugat cu limbă de moarte să am grijă de Phil ca el să devină 
un om de onoare şi caracter al societăţii noastre. Poate că nu 
m-am dedicat cu prea mare atenţie unei responsabilităţi atât 
de mari. Oricum ar fi, am eşuat şi acum mă simt responsabil 
pentru moartea sa. Nu-mi rămâne decât să-i trag la 
răspundere pentru moartea sa pe cei vinovaţi de asta. 

Cooper îmi făcu semn neräbdätor cu revolverul. Mi-am dat 
seama foarte clar că era hotărât să-şi ducă planul până la 
capăt. Ura era foarte mare şi nu-i permitea să gândească 
logic. 

— Okay, am spus eu. Nu-mi rămâne altceva de făcut decât să 
mă supun forţei. Să nu-ţi închipui că voi rămâne nepăsător 
până când îl vei readuce din nou pe Rodgers în celulă. 

După ce am spus vorbele astea mi-am luat lampa de pe 
birou şi am păşit în faţa lui Cooper. Razele de lumină îşi 
aruncau umbrele sale asupra gratiilor celulei. Lane Rodgers 
se ridică în picioare şi cuprinse cu mâinile sale gratiile solide 


ale acesteia. Am deschis uşa celulei. 

— leşi afară, Rodgers, îl soma Cooper pe ucigaşul 
bancherului, să părăsească celula. 

— Nu... nu înţeleg, bolborosi Rodgers. 

— Haide odată! îl somă Cooper. Nu-mi rămâne prea mult 
timp pentru întrebările mele. 

Lane Rodgers era sigur că în acel moment Cooper voia să-l 
elibereze din temniţă. Asupra sa pândea umbra spânzurătorii 
astfel încât această ocazie i se părea un dar ceresc. Acesta se 
grăbi, în timp ce Cooper îmi pescui revolverul din cingătoare. 
Am păşit în celulă, unde Cooper mă încuie, adresându-i-se lui 
Rodgers: 

— Vom ieşi pe uşa din spate, prietene. Pe stradă sunt prea 
mulţi cetăţeni, care ne-ar putea strica socotelile. 

— Eu... eu nu ştiu cum pot să-ţi mulţumesc, mister, ieşi de pe 
buzele lui Lane Rodgers acum vădit uşurat. Deja ai fost de mai 
înainte de partea mea când ai împiedicat ca să fiu linşat de 
mulţime. Îţi datorez deja multe. 

Prostule! îmi trecu mie prin minte. Am tăcut însă fiindcă nu 
voiam să-l provoc pe Cooper. Era hotărât să recurgă la forţă şi 
nu trebuia să-i ofer un motiv, în nici un caz. Cooper şi Lane 
Rodgers părăsiră zona celulelor. 


Capitolul VIII 


AM FOST ELIBERAT 20 DE MINUTE MAI TÂRZIU. A fost 
Mrs. Rodgers pe care grija pentru soarta fiului său o mânase 
în biroul şerifului. Când aceasta mă văzu în celula în care 
bănuia să-şi găsească fiul, a fost destul de uluită, şi timp de 
secunde bune, nu putu să scoată nici un sunet. Am grăbit-o în 
cele din urmă: 

— Uită-te repede dacă găseşti undeva în oficiu cheile celulei, 
Mrs. Rodgers. Fa-o repede. 

Până la urmă îi reuşi să se dezmeticeasca: 

— Unde este fiul meu? 

— Câţiva indivizi l-au scos de aici dar mă îndoiesc că-l 
aşteaptă eliberarea. Poate mult mai rau. Caută cheile Mrs. 
Rodgers. Nu avem nici o secundă de pierdut. 

— Cine sunt oamenii care l-au eliberat? mă întrebă femeia 
fără a se mişca de pe loc. Ce vor să-i facă lui Lane? De ce l-au 
eliberat? 

— Totul este în legătură cu atacul asupra diligenţei. După 
cum se pare, Jane Wingard este amestecată până peste cap în 
toată tărăşenia asta. 

Femeia scrâşni din dinţi respirând cu greutate, după care 
adăugă: 

— L-am sfătuit pe prostul ăsta de nenumărate ori. Las-o în 
pace pe femeia asta pentru că nu-ţi va aduce decât ghinion. 
Dar se comporta ca un apucat. Şi acum... vocea i se prăbuşi şi 
acum suspină. 

— Uită-te după cheie şi lasă-mă să ies, i-am ordonat din nou 
simțind că stau ca pe cărbuni aprinşi. 

Pe de altă parte nu aveam cea mai mică bănuială unde se 
puteau găsi în acest moment Rodgers şi răpitorul său, pentru 
că altfel nu-i puteam spune. 

— Fiul dumitale se află în mare primejdie, Mrs. Rodgers! 

Abia acum intelesese si ea. Ca trasă pe sfoară, ca o 
marionetă, dispăru în încăperea oficiului. După trei bătăi de 
inimă femeia se întoarse. Am răsuflat uşurat pentru că avea în 
mână cheia. În următorul moment eram liber. Pe mäsuta din 


oficiu se mai afla revolverul meu. L-am luat, i-am verificat 
încărcătorul după care mi l-am înfipt la cingătoare. După asta 
m-am întors înspre Mrs. Rodgers, întrebând-o. 

— Aşadar fiul dumitale a întreţinut o relaţie cu soţia 
bancherului? 

— Da. Dar sunt de părere că doar l-a folosit. Când Lane a 
auzit că această femeie a avut o relaţie şi cu şeriful, a fost de 
parcă cineva i-ar fi tras pământul de sub picioare. Această 
femeie nu valora nimic. L-a fermecat pur şi simplu pe Lane. 
Această femeie fatală i-a adus numai nenorociri pe cap fiului 
meu. Eu... eu nici nu ştiu ce-o sa mă fac dacă indivizii care l- 
au eliberat pe fiul meu o să-l omoare. 

— Voi căuta din răsputeri să împiedic asta, i-am promis eu, 
după care am ieşit în grabă din oficiu. 

Acum nu se mai găsea nici un om pe stradă. Dinspre saloon 
se auzea însă un zgomot de voci care creştea în amplitudine, 
şi am bănuit că acolo atmosfera se înfierbântase de-a binelea. 

Dar din cauza acestei gloate agitate nu era cazul să îmi fac 
acum griji. Acum mă preocupa mai degrabă soarta lui Lane 
Rodgers. 

Din nou am pus pietricică lângă pietricică mozaicului 
afacerii pe care o cunoşteam până în prezent. Această seară 
se dovedise lămuritoare în multe privinţe. În timp ce mă 
îndreptam înspre grajdul cu animale de închiriat mi-am 
aranjat în cap toate piesele jocului de care dispuneam. 

Phil Cooper venise în Canadian pentru a o şantaja pe mai 
vechea lui iubită. Voia bani şi ameninţa să-i divulge bărbatului 
pe care-l avea acum secretele trecutului său. Aceasta aflase 
despre transportul banilor şi-i vându-se pontul lui Cooper. 
Prin ieşirile pe care le făcuse călare ştia despre cabana 
părăsită pe care i-o recomandase fostului sau iubit ca o 
ascunzătoare sigură. Şi tocmai acolo îl trimisese pe şeriful 
Shelton care era actualul ei iubit. ji 

O adevarata dracoaica aceasta femeie! Grajdul era inchis. In 
boxele si staulele animalelor nu ardea nici o lumină. Am 
scuturat uşa. Am zărit curând dâre de lumină prin crăpăturile 
scândurilor nu prea perfect împreunate percepând îndată şi 
vocea lui Jorge Garrett. 

— Nu mai găseşte omul azi nici o clipă de odihnă în acest 


oraş păduchios? Cine este acolo? 

— Deputy marshall, Logan. 

Am auzit cum Jorge mesterea la uşă, o cheie scärtäi în 
broască după care lumina lanternei grăjdarului mă orbi în 
faţă. 

— Şi-au luat Cooper şi prietenii săi, caii de aici? l-am întrebat 
imediat fără a mai pierde vremea. 

— Da. Acum o jumătate de oră. Au scos afară doi cai perfect 
Inseuati. 

— Cine a scos caii? Nu cumva era si Lane, prezent? 

— Nu. Cooper şi ultimul flăcău, tânărul blond, au fost ultima 
dată aici. Se grabeau al dracului de tare. Nu le-am pus nicio 
întrebare. Ştiam că o făceam degeaba. 

— Au declarat vreo ţintă? 

— Nu. 

Mi-am reprimat o înjurătură. L-am rugat pe Jorge Garrett să 
mă ajute să-mi înşeuez calul. Câteva minute mai târziu eram 
afară în stradă. În faţa oficiului am zărit-o pe Mrs. Rodgers 
aşteptând pe peron. 

— Dacă băiatul meu păţeşte ceva marshall, dumneata porţi 
răspunderea. Atunci te voi blestema până îmi voi da suflarea. 

Vorbele femeii mă împunseră ca o ţepuşă. Am părăsit oraşul 
luând-o înspre nord. 

Nu aveam nici o idee unde s-ar fi putut atine Cooper cu 
prizonierul său. Porneam de la premiza că atât Cooper cât şi 
amicii săi nu prea cunoşteau în detaliu regiunea. Cu toate 
astea Cooper se interesase foarte bine şi probabil că deja 
cunoştea pe de rost drumul până la cabana părăsită unde 
murise fratele lui, mai tânăr. 

Era o ascunzătoare destul de bună. Nu aveam nimic de 
pierdut. Calul mă ducea pe câmpia învăluită de umbrele 
întunericului. 

În depărtare se auzea urletul animalelor de pradă şi 
mugetul vacilor. Zgomotele se amestecau cu rafalele nocturne 
ale vântului. Scame de nori întunecaţi se fugăreau pe boltă, 
unde într-un colţ apăru până la urmă şi cornul lunii. Mugetele 
vitelor încetaseră între timp, doar din când în când se mai 
făcea auzit tipatul de vânătoare a unei cucuvele. 

Întunericul părea să ascundă mistere întunecate. Zarurile 


fuseseră aruncate, de către Satan însuşi. Şi deodată am văzut 
lumină. Venea de la fereastra cabanei care fusese încă de la 
bun început țelul meu. Deci avusesem dreptate cu bănuiala 
mea. Parcă mi-ar fi căzut o piatră de pe inimă. Totuşi era 
timpul ca să cuget cum ar trebui să procedeze mai bine. Mi- 
am luat decis arma în mână am încărcat-o mi-am legat calul 
de un arbust şi m-am deplasat pe jos înspre colibă. Am auzit 
voci şi m-am pitit sub fereastră gata de acţiune. 

— Ai vrei idee pe unde se atine, Jane? l-am auzit pe Douglas 
Cooper, întrebând. 

— Nu. Voiam s-o iau la rost când am auzit că are o relaţie cu 
şeriful, dar m-a trimis repede la dracu. Şi a trebuit să-mi ţin 
gura altfel ar fi aflat toţi că eu am fost cel care i-a spus de 
transportul banilor. Ăsta a fost ultimul prilej de-a vorbi cu ea. 
În ziua următoare s-a urcat în diligentä şi a părăsit oraşul. 

— În ce direcţie a plecat poştalionul? 

— Înspre Amarillo. Dacă acolo s-a urcat în altă diligentä, nu 
pot şti. Din Amarillo pleacă mereu diligente în toate direcţiile. 

— Foarte bine. În Amarillo o să aflu negresit în ce direcţie a 
apucat-o doamna. Ea îl are pe conştiinţă pe fratele meu şi va 
plăti pentru asta. Păcat că pe ucigaşul acestuia, pe Shelton 
nu-l mai pot trage la răspundere. De tine nu mai avem nevoie, 
Rodgers. 

— Asta înseamnă că-mi daţi drumul? întrebă Lane Rodgers 
plin de speranţă. 

— Când Jane ţi-a povestit despre problema ei cu fratele meu, 
ai avut ideea de a-l pune pe urmele transportului de bani. Ai 
fost de părere că 25000 de dolari erau suficienţi pentru a te 
asigura de tăcerea lui Phil. Prin urmare eşti copărtaş la 
moartea fratelui meu mai mic. 

— Eu... n-am avut nici cea mai vagă idee ce plan diabolic a 
urzit Jane, bâlbâi Lane Rodgers. N-am avut nici cea mai mică 
idee despre asta. Nici cea mai mică bănuială, încercă să-l 
convingă Rodgers pe o voce plângătoare. Că fratele tău şi 
camarazii lui au fost ucişi am aflat numai în momentul când 
cei patru au fost aduşi în oraş. 

— Cu toate astea cu pontul tău ai pus lucrurile în mişcare, 
Rodgers. 

— Dar Dumnezeule bun! Doar... doar nu vrei să mă împuşti? 


Te rog, nu, nu apăsa pe trăgaci, te rog... 

Pentru mine sosise momentul să intervin. Dintr-odată am 
fost în picioare şi mi-am vârât ţeava armei peste canatul 
ferestrei strigând imperativ: 

— Jos arma, Cooper! 

Douglas Cooper stătea în picioare lângă Lane Rodgers, care 
era legat de-un scaun ce se legăna şi-i ţinea arma proptită de 
tâmplă. 

Cocosul nu fusese tras dar degetul arătător se pregătea s-o 
facă. Faţa lui Rodgers prezenta umflături şi hematoame 
însângerate. Nu-l trataseră deloc cu mănuşi. De aceea nu 
voise Cooper să-l întrebe nimic în prezenţa mea. Wayne 
Morgan stătea rezemat de perete chiar lângă intrare şi-şi 
încrucişase mâinile pe piept. Unul stătea la masă pe când 
celălalt se odihnea pe unul dintre paturi. 

Acum încremeniră cu toţii, în timp ce se uitau ca vräjiti în 
direcţia de unde mi se auzise vocea. Momentul de surpriză 
lucra acum în favoarea mea. Continuam să-mi ţin arma la 
umăr când le-am strigat: 

— Lasă-l în seama justiţiei, Cooper, l-am sfătuit eu încercând 
să-l aduc la rațiune. Dacă îl ucizi nu eşti decât un ucigas, şi te 
aşteaptă spânzurătoarea. 

— Il are pe fratele meu pe conştiinţă. 

— Nu direct, i-am replicat eu. 

— Direct sau indirect, n-are nici o importanţă. El şi curva 
aceea l-au îndemnat pe fratele meu să atace diligenţa. Ideea 
lui Rodgers, au fost ca şi cuiele bătute în sicriul lui Phil. Am 
jurat să-i fac să plătească pe toţi acei responsabili de moartea 
fratelui meu. 

— Dar eu, eu n-am vrut să se întâmple asta! gâfâi Rodgers 
încercând din răsputeri să-şi rupă legăturile. Sigur, am vrut s- 
o ajut pe Jane să scape de Phil Cooper. Cu 25000 de dolari în 
buzunar credeam că va fi mulţumit şi că va dispare, aşa am 
sperat eu. Tot ceea ce s-a întâmplat... 

Când Cooper trase în grabă mare de cocoşul revolverului 
său, vocea lui Rodgers se frânse. Din chip îi dispăru orice 
culoare, iar îi ochi i se oglindi o teamă de moarte. 

— Jane l-a sfătuit pe fratele meu să rămână în cabana 
părăsită până va trece primul val al emoţiilor, iar potera din 


Canadian va înceta urmărirea. L-a convins pe el şi pe 
camarazii săi că vor fi în siguranţă acolo. Dar cäteaua a trimis 
pe urmele lor un ucigaş. S-a potrivit de minune că acesta era 
un şerif. 

Putea doar oricând să spună că aceştia s-au opus şi că 
fusese în legitimă apărare. 

— Da, am murmurat eu. A fost o înscenare diabolică. Pentru 
a concepe un asemenea plan îţi trebuie un potenţial criminal 
ridicat, dublat de o energie corespunzătoare. Acum cazul este 
lămurit. Rodgers va răspunde în faţa legii, dar faptul că acesta 
a trădat lui Jane pontul despre transportul banilor va avea 
doar o mică însemnătate. I se aduce acuzaţia de crimă. Pe 
Jane Wingard o voi pune sub urmărire generală. Aceasta nu 
va scăpa de pedeapsa binemeritată. Acum lasă-ţi arma să 
cadă, Cooper. Nu te transforma într-un nefericit. 

— l-am promis mamei, în ultimele ei clipe de viaţă. Nu mi-am 
putut ţine făgăduiala. Acum Phil asupra căruia trebuia să 
veghez este mort. Nu-mi mai rămâne decât să-i răzbun 
moartea. 

O tresărire nervoasă apăru în colţul gurii care îi trădă 
intenţia. Am apăsat la rândul meu pe trăgaci. Cooper fu izbit 
şi în acest moment bubui şi arma acestuia. Ca lovit de un 
baros Lane Rodgers se prăbuşi cu capul în jos pe scaun. 
Douglas Cooper căzu la rândul său pe genunchiul stâng. Am 
văzut cum dreapta lui Wayne Morgan se întinse după armă, 
aşa că l-am luat în colimator. Se izbi puternic de perete după 
care alunecă la pământ. Individul care şedea la masă sări în 
picioare iar mâna sa apucă patul Coltului, dar nu se mai 
mişcă. Inghetase pur şi simplu în această poziţie. Omul de pe 
pat se ridică cu mâinile în sus. Mirosul de praf de puşcă îmi 
irită nările. Cooper lăsase să-i cadă la podea revolverul şi 
acum îşi apăsa mâna dreaptă pe umărul zdrobit. Pe faţa sa se 
oglindea durerea, în timp ce sângele i se scurgea printre 
degete. 

— Tu de colo. Sus mâinile! 

Prin asta mă refeream la individul de la masă care apucase 
strâns patul revolverului său ne mai îndrăznind însă să facă 
nici o mişcare. Acesta pricepu ce i se cerea şi ce era raţional 
să facă, aşa că-şi ridică mâinile în sus. 


— Tu, cel de pe pat. Cum te numesti? 

— Green. Duff Green. 

— Okay, Green. Tu-ti vei depune arma jos şi-l vei dezarma pe 
camaradul tău. După asta ieşiţi cu toţii cu mâinile sus afară. 
Dati-i drumul! 

Un minut mai târziu, Cooper, Green, şi Lewis ieşiră afară 
din cabană. Green spuse: 

— Morgan a primit glontele tău în piept, şi şi-a pierdut 
cunoştinţa. Şi Rodgers trăieşte. Glontele lui Doug i-a zgâriat 
teasta provocându-i doar o rană care sângerează puternic în 
creştet. De asta nu se moare. 

L-am mandatat pe Duff Green să călărească până la ranchul 
Shannon. Acesta trebuia să aducă o căruţă cu care să fie 
transportaţi răniții în oraş. Pe când au sosit oamenii trimişi de 
la ranch cu căruţa Wayne Morgan murise. 

Odată cu zorii am ajuns şi noi în oraş. Doctorul se ocupă de 
Lane Rodgers şi de Douglas Cooper, în timp ce Wayne 
Morgan a fost luat de dricari. Am trimis un mesager la 
Amarillo pentru a-l ruga pe judecătorul Humphrey să-mi 
trimită câteva ajutoare de şerifi, aici în Canadian, pentru a mă 
ajuta să-i pot transporta pe Rodgers şi Cooper la Curtea 
Districtuală. 

Urmărirea lui Jane Wingard trebuia să înceapă de îndată ce 
mă voi afla din nou în Amarillo. Cinci zile mai târziu apăru Jim 
Tucker cel cu un singur ochi (O NE EYED TUCKER) cu duba 
temnitei. Un alt coleg îl însoțea. Rodgers şi Cooper au fost 
vârâţi în duba care se asemăna unei cuşti. Am dat semnalul de 
pornire. Pe marginea drumului am zărit-o pe Mrs. Rodgers 
care ne urmărea cu o privire stinsă. Mi-am ridicat pălăria. Imi 
părea realmente rău de această femeie în vârstă, dar nu 
puteam face nimic pentru ea. 

Jim TUCKER lăsă biciul să cadă pe spinarea cailor. Caruta 
scârţâia, gemea şi scäncea din toate încheieturile. Am 
preferat să merg călare. Din nou încheiasem un capitol trist. 
Călăul îl aştepta la capătul drumului pe Lane Rodgers, iar 
Douglas Cooper va sta mulţi ani îndărătul gratiilor. A vrut să 
ia legea în mâinile sale, numai că aceasta i-a prezentat nota 
de plată. 

Restul este uşor de povestit, prieteni. După ce a început 


urmărirea după Jane Wingard, aceasta a fost capturată trei 
luni mai târziu în Fort Worth. A trebuit să compară la proces. 
Libertatea nu şi-o va mai recăpăta pentru tot restul zilelor 
sale. Judecătorul renunţă să o condamne la moarte. O viaţă 
întreagă petrecută în spatele gratiilor închisorii federale 
însemna mai mult decât o moarte rapidă prin spânzurătoare. 

Asta fusese argumentatia judecătorului. Si Jane Wingard 
avea să ispăşească pentru lipsa ei de scrupule, zi de zi, 
săptămână de săptămână, lună de lună şi an de an, până la 
sfârşitul zilelor sale. 

NOTĂ 


PRIN bunăvoința unui prieten bun din Timişoara, dl. Dr. 
PETRICĂ CEREANU, un mare iubitor al genului, am obţinut 
traduse de domnia sa din limba italiană, westernurile scrise 
de Pete Hackett. Probabil vor mai urma şi altele. 

Ele au fost traduse la rândul lor din germană, în italiană, 
ceea ce oferă o bună garanţie, întrucât nici italienii nu traduc 
orice. Sunt 10 romane cu episodul pilot, cu tot. 


Pilot folge: (Episod pilot): Das todliche Lied der Colts 
Band 1: Hier ist dein Trail zu Ende, Outlaw! 

Band 2: Geschäft mit dem Tod 

Band 3: Ich jagte die Killer von Canadian 

Band 4: Marshall Logan und der Verräter von Canadian 
Band 5: Marshall Logan und der Henker von Tascosa 
Band 6: Marshall Logan und die Hassvollen 

Band 7: Marshall Logan und der Ku Klux Klan 

Band 8: Marshall Logan - Garnett Morgans fünftes Ass 
Band 9: Marshall Logan - ein Stern am Abgrund 


Mai jos voi prezenta şi lista cu autorii de western, de limbă 
engleză sau germană, împreună cu pseudonimele 


împrumutate, pentru ca cititorii să ştie cine este autorul, chiar 
dacă apar nume diferite. 


Englischsprachige Autoren [Bearbeiten] 


Henry Wilson Allen (Pseudonyme: Clay Fisher, Will Henry) 
Willis Todhunter Ballard 

Ned Buntline 

James Fenimore Cooper 

Jack London 

James Oliver Curwood 


Edward Sylvester Ellis 
Loren D. Estleman 


Frederick Schiller Faust (Pseudonym: Max Brand) 


Zane Grey 


Ernest Haycox 
Elmer Kelton 


Stuart N. Lake 

Louis L’Amour 
Elmore Leonard 
William McLeod Raine 
Larry McMurtry 


Wayne D. Overholser 
Lewis B. Patten 


Charles Alden Seltzer 
Gordon D. Shirreffs 
Luke Short 

Glendon Swarthout 
Owen Wister 


Deutschsprachige Autoren [Bearbeiten] 


Günther Bajog ist auch Bill Murphy, Dan Ferguson, Bill 
Shannon, William O'Connor 

Gerhard Friedrich Basner ist auch G. F. Barner, G. F. Waco, 
G. F. Wego, Howard Duff 

Bernhard Bömke ist auch King Keen, Larry Lash 

Max Brand; siehe Frederick Schiller Faust 

Kurt Brand (Western-Pseudonyme: G.F. Barring, J.F. Beck, 


Buster Brack, Buster Braek, Ward Bros (VP), Matt Brown, 
G.F. Bucket (VP), Frank Callahan, Rod Cameron, Alex Carson, 
Jim Carter, Riv Colorado, Conny Cuba, Bill Fargo, Jack 
Everett, Ben Gibson (VP), Frank Glaser, Tom Harden, Pete 
Hellman, Jack Hodder (VP), Garry Jack, G.C. Jefferson, Jim 
Kennedy, Roy Kent, Harry Kingston, John Kirby (SP), Jeff 
Klaiber, Lex Lane (SP), Kid Laredo, Cliff Loomis, Jack Morton 
(VP), Cherry Moss, Bill Murphy (VP), Dan O'Hara, Pit Peters, 
Lex Porter, John Reno, John Rifle, Dan Roberts, Mike Ruffel, 
Ted Scout, Mark Shannon, Jim Sheridan, Luke Sinclair, C.C. 
Slattery, Al Strong, John Texas, Kay Turk, John H. Wayne, 
John Whitman) 

Albert Karl Burmester ist auch Geo Barring, Axel Berger, 
Hans Lander, Alex Reberg 

Rainer Delfs ist auch John Kirby (SP), John Miles (SP), Matt 
Brown, Clint Joscelyn 

Werner Dietsch ist auch Pat Anderson, Lee Carson, Glenn 
Patton, Glenn Stirling (VP) 

Peter Dubina ist auch R. F. Garner, Pete Burnett, John Kirby 
(SP) Jürgen Duensing ist auch Frank Callahan 

Werner ]. Egli ist auch Robert Ullman, R. S. Field, Jefferson 
Parker, Lee Roy Jordan, Glenn Patton 

Friedrich Gerstäcker 

Hans-Hugo Grossmann ist auch Lex Lane (VP) 

Peter Haberl ist auch William Scott, Pete Hackett 

Dieter Hauschild ist auch Adam Cooper (VP), Ward Bros 
(VP), Jack Morris (VP), Hondo Latimer (VP) und Ringo 
Hurricane (VP) 

H. C. Nagel ist auch Steve C. Harding, H. C. Hollister, O. W. 
Krüger, Ringo Traft 

Thomas Jeier ist auch Mark L.. Wood 

Joe Juhnke 

Albrecht Peter Kann ist auch Peter Altenburg, Al Cann, Tom 
Chester, Jack Farland, Peter Kann, Johnny Kent, William 
Mark, Frank Laramy, lex Williams 

Joseph Kratochwil ist auch Lex Lane (VP) 

Dietmar Kügler ist auch John Gilmoor, John Grey (0. A. John 
Gray) 


Karl May 


Balduin Möllhausen 

Otto Neitsch ist auch Frank Sander 

James Overlack ist auch Hans Haller 

Georg Polomski ist auch Lex Porter (VP) 

Joachim Heinr. Rennau ist auch Rolf Randall 

Charles Sealsfield 

Heinz-Josef Stammel ist auch Robert S. Field, Jim Kellog 
(VP), R. Ullman 

R. S. Stone 

Gert Fritz Unger ist auch G. F. Bucket, Ted Milton, A. F. 
Peters, Broderick M. Old 

Alfred Wallon 

